Sak 6 – Fastsette idrettslagets medlemskontingent for 2021
[bookmark: _GoBack]Medlemskontingent for år 2020 ble vedtatt på Årsmøtet i 2019. Dette for at medlemskontingent kan innkreves før Årsmøtet i 2020.
For at idrettslaget skal kunne innkreve medlemskontingent før Årsmøtet i 2021, må kontingenten for 2021 fastsettes nå.
Det foreslås at nåværende medlemskontingent opprettholdes også for 2021:
· Enkeltmedlemskap kr 200,- pr år
· Familiemedlemskap kr 400,- pr år
Familiemoderasjon gjelder for barn opp til og med det året de fyller 18 år, og deres foresatte.
Fra og med det året medlemmet fyller 19 år, må det betales enkeltmedlemskap.
For de medlemmer som pr i dag er registrert som støttemedlemmer, får de beholde dette medlemskapet til kr 150,- pr år (jfr vedtak ved Årsmøtet i 2019).
